b'\n_START_ARTICLE_\nArier\n_START_PARAGRAPH_\nArier (sanskrit: \xe0\xa4\x86\xe0\xa4\xb0\xe0\xa5\x8d\xe0\xa4\xaf, persisk: \xe2\x80\x8f\xd8\xa2\xd8\xb1\xdb\x8c\xd8\xa7, \xc4\x81rya: \xe2\x80\x9e\xc3\xa6del\xe2\x80\x9c; afledte former ary\xc4\x81na, ari eller arya, fra proto-indogermansk *ar-yo: \xe2\x80\x9egodt skabt\xe2\x80\x9c) er blevet brugt som betegnelse for de indoiranske stammer, som p\xc3\xa5 et tidspunkt mellem 2000 f.Kr. og 1500 f.Kr. indvandrede til Afghanistan og Irans h\xc3\xb8jland, men egentlige migrationsteorier er spekulative. _NEWLINE_Arierne n\xc3\xa6vnes i Avesta, der er en del af den iranske zarathustrianisme, og i Rigveda, fra de indiske vedaer. Avesta fik sin f\xc3\xb8rste trov\xc3\xa6rdige overs\xc3\xa6ttelse gennem den danske sproghistoriker Rasmus Rask (1826)._NEWLINE_Siden det sassanidiske imperium er "arier" blevet betegnelsen for Iran og dets indbyggere\xc2\xa0; Eran Shahr og \xc4\x92r\xc4\x81n, hhv. ariske imperium og arier.\n_START_SECTION_\nBegrebshistorie\n_START_PARAGRAPH_\nI den filologiske forskning i slutningen af 1700-tallet fremkom tesen om den indoeurop\xc3\xa6iske sproggruppe, med reference til det tyske koncept \'indoeurop\xc3\xa4ische Sprachen\' \xe2\x80\x93 \'langues indo-germaniques\' hos den danske geograf Malthe Conrad Bruun (1775-1826). Datidens etnolingvistik fandt her et bel\xc3\xa6g ogs\xc3\xa5 for et oprindeligt folk, der havde talt det oprindelige sprog. Dette urfolk kaldte man "arier"._NEWLINE_Fra det 19. \xc3\xa5rhundrede fremkom ideen at disse folk dannede en biologisk bestembar gruppe, og herfra hentede den nazistiske race-ideologi blandt andet ogs\xc3\xa5 sit materiale.\n_START_SECTION_\nTyskernes udgave\n_START_PARAGRAPH_\nEn af de mest indflydelsesrige tyske idealister om den ariske race var Johann Gottlieb Fichte. If\xc3\xb8lge hans opfattelse var europ\xc3\xa6ere efterkommere af indo-iranske bos\xc3\xa6ttere og folk fra oldtidens Indien og Persien. Tilh\xc3\xa6ngerne af denne teori baserer deres p\xc3\xa5stand p\xc3\xa5 ligheden af europ\xc3\xa6iske ord og deres betydning for dem af indo-iranske sprog og mods\xc3\xa6tningen af ariere som er h\xc3\xb8je og noble i mods\xc3\xa6tning til den parasitiske semitiske kultur. Nationalsocialisterne, der fik magten i 1933, havde som m\xc3\xa5l for deres politik at fjerne de semitiske elementer i den tyske tankegang, kultur og vaner for at s\xc3\xa6tte den ariske tankegang og v\xc3\xa6rem\xc3\xa5de i stedet, som nationalsocialisterne mente passede bedre til den racem\xc3\xa6ssigt ariske tyske befolkning. Men denne ideologi skulle desuden indf\xc3\xb8res i n\xc3\xa6sten hele Europa og i sidste ende lede til Holocaust.'